Obec Horná Kráľová podľa v súlade s ustanoveniami zákona číslo 583/2004 Z. z. NR SR o rozpočtových pravidlách územnej samosprávy v znení neskorších predpisov

vydáva

tento Dodatok č. 1

k Všeobecne záväznému nariadeniu obce Horná Kráľová č. 1/2014 o rozpočtových

pravidlách

**čl. I.**

**Predmet dodatku**

Všeobecne záväzné nariadenie obce Horná Kráľová č. 1/2014 o rozpočtových pravidlách (ďalej len „VZN“) sa mení a dopĺňa nasledovne:

1. V článku 9. „Presuny rozpočtových prostriedkov “ VZN sa ruší znenie odseku č. 2.

a nahrádza sa nasledovným znením:

„**Obecné zastupiteľstvo splnomocňuje starostu obce meniť rozpočet obce a Programový rozpočet obce do výšky 10 000,- EUR v rámci rozpočtového roka a Programového rozpočtu obce v príslušnom rozpočtovom roku rozpočtovým opatrením v zmysle § 14 ods. 2 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších zmien a doplnkov. Obecné zastupiteľstvo splnomocňuje starostu obce vykonávať zmeny Zámerov, Cieľov a Merateľných ukazovateľov Programového rozpočtu obce na príslušný rozpočtový rok. Starosta obce však nie je oprávnený vykonať zmenu rozpočtu podľa prvej vety tohto ustanovenia presunom prostriedkov z výdavkov kapitálového rozpočtu alebo výdavkov finančných operácií ponížením a povýšením výdavkov bežného rozpočtu**. **Starosta je povinný informovať obecné zastupiteľstvo o všetkých vykonaných zmenách rozpočtu na jeho zasadnutí nasledujúcom po vykonanej zmene rozpočtu a obecné zastupiteľstvo túto informáciu zoberie na vedomie**.“

**čl. II.**

**Záverečné ustanovenia**

1. Obecné zastupiteľstvo v Hornej Kráľovej sa uznieslo na tomto Dodatku č. 1 k VZN č. 1/2014 na svojom zasadnutí dňa ............................ a schválilo ho uznesením číslo ................................

2. Tento Dodatok č. 1 k VZN č. 1/2014 nadobúda účinnosť pätnástym dňom od vyvesenia na úradnej tabuli po jeho schválení Obecným zastupiteľstvom v Hornej Kráľovej.

Návrh všeobecne záväzného nariadenia vyvesený na úradnej tabuli od 22.09.2023 do .......................

V Hornej Kráľovej, dňa 21.09.2023

Ing. Peter Šoka

starosta obce

Prijaté znenie všeobecne záväzného nariadenia vyvesený na úradnej tabuli dňa .................... po jeho schválení obecným zastupiteľstvom v Hornej Kráľovej